# Alli Vaittinen-Kuikka

### Wikipedia

Alli Ester Vaittinen-Kuikka (o.s. Vaittinen) (8. toukokuuta 1918, Impilahti – 3. joulukuuta 2006, Joensuu), lempinimeltään Mato-Alli, oli sairaanhoitojohtaja, sosiaalineuvos ja kansanedustaja. Hänet tunnetaan erityisesti lapamatotaudin häviämiseen johtaneesta työstään 1950-luvulla.

Alli Vaittinen-Kuikka valmistui Kätilöopistolta vuonna 1942. Tämän jälkeen hän toimi opiston valmistavan koulun opettajana ja johtajana vuoteen 1949. Tällöin hänestä tuli lääkintöhallituksen määräämä Nokian suuren kulkutautisairaalan organisoija, joka sai sisämaata vaivanneen lapamatotaudin kuriin. Tästä hän sai lempinimensä. Myöhemmin hän toimi terveyssisar-kätilönä, ylihoitajana ja lääketehtaan tieteellisenä assistenttina.

Kokoomuslainen Vaittinen-Kuikka valittiin eduskuntaan vuonna 1966 Pohjois-Karjalan vaalipiiristä, ja hän toimi kansanedustajana vuoteen 1978. Kansanedustajana hän tuli tunnetuksi vastustaessaan pornografisina pitämiään julkaisuja. Hän toimitti vuonna 1971 oikeusministeriöön 60 kansanedustajan allekirjoittaman kirjelmän ja nipun alan lehtiä. Vaadittuja syytteitä ei kuitenkaan nostettu. Presidentin valitsijamiehenä hän oli vuosina 1968 ja 1978. Hänelle myönettiin sosiaalineuvoksen arvo vuonna 1974.

## [muokkaa] Lähteet

- Eduskunta
- Karjalainen 5.12.2006
- Helsingin sanomat 12.12.2006

Haettu osoitteesta http://fi.wikipedia.org../../../a/l/l/Alli_Vaittinen-Kuikka_c8c3.html

Luokat: Kansanedustajat | Sairaanhoitajat

##### Views

- Artikkeli
- Keskustelu
- Nykyinen versio

##### Etsi